Koronavirus O‘zbekistonda: Og‘ir ahvoldagi bemorlar soni 800dan oshdi

Rasmiy statistikada jami holatlar 51 mingdan ortdi: hozirgacha 51 640 kishida koronavirus aniqlanib, ulardan 47 932 nafari tuzalgan.
Qurbonlar soni kamida 6 nafarga ortib, SSV statistikasi bo‘yicha 433 nafarga yetdi.
Yangi holatlar (+648)
Toshkent shahri va Toshkent viloyati infeksiyaning asosiy o‘chog‘i bo‘lib qolmoqda. So‘nggi kunlarda Namangan viloyatida ko‘plab holatlar qayd etilayotgani e'tiborga molik.
Tuzalganlar (+661)
Kun davomida 661 kishi COVID-19'dan tuzalgani tasdiqlandi. Jami sog‘ayib chiqqanlar 47 932 nafar yoki kasallanganlarning 93 foizini tashkil etmoqda.
O‘lim holatlari (+6)
20 sentabr kuni o‘limi statistikaga kiritilgan 6 marhumning barchasi – 50 yoshdan kattalar. 56 yoshida Germaniyada vafot etgan bosh vazir o‘rinbosari O‘ktam Barnoyev SSV statistikasida Toshkentdagi qurbonlar ro‘yxatiga kiritildi.

Ayni paytda 3 275 nafar bemor COVID-19'dan davolanmoqda. Ulardan 557 nafari og‘ir, 245 nafari esa o‘ta og‘ir ahvolda.